आयल निगमले आइतबार पेट्रोलमा प्रतिलिटर पाँच रुपैयाँ भाउ बढाएको छ। अब उपभोक्ताले एक लिटर पेट्रोललाई १ सय २ रुपैयाँ तिर्नुपर्छ।निगमले पेट्रोलको मूल्य वृद्धिपछि पनि आफ्नो मासिक घाटा खासै कम नभएको भन्दै नियमित आपूर्तिका लागि सरकारसँग डेढ अर्ब रुपैयाँ मागेको छ। पेट्रोलको मूल्य अहिलेसम्मकै उच्च हो। तीन वर्षअघि प्रतिलिटर सय रुपैयाँसम्म पुगेको थियो। अन्य पेट्रोलियम पदार्थको भाउमा भने कुनै परिवर्तन गरिएको छैन।
